ΚΕΝΤΡΙΚΗ ΕΝΩΣΗ ΔΗΜΩΝ &

ΚΟΙΝΟΤΗΤΩΝ ΤΗΣ ΕΛΛΑΔΑΣ

Π Ρ Α Κ Τ Ι Κ Ο

Συνεδρίασης του Διοικητικού Συμβουλίου της Κ.Ε.Δ.Κ.Ε.

της 6ης Φεβρουαρίου 2007

Στην Αθήνα, σήμερα, 6 Φεβρουαρίου 2007, ημέρα Τρίτη και ώρα 13:30, συνήλθε σε  συνεδρίαση το Διοικητικό Συμβούλιο της Κ.Ε.Δ.Κ.Ε., ύστερα από πρόσκληση του Προέδρου της κ. Πάρι Κουκουλόπουλου, Δημάρχου Κοζάνης και υπό την προεδρία του. 

Κατά τη συνεδρίαση παρέστησαν οι Δήμαρχοι: Αλεξανδρίδης Παναγιώτης Ευόσμου, Αμοιρίδης Ιωάννης Κατερίνης, Βιρβιδάκης Κυριάκος Χανίων, Γιαννόπουλος Γεώργιος Ροδίων, Δανιηλίδης Συμεών Συκεών, Ζαφειρόπουλος Γρηγόρης  Χαλανδρίου, Καζάκος Ιωάννης Ζωγράφου, Κοιμήσης Απόστολος Αμφιλοχίας,  Κουράκης Ιωάννης Ηρακλείου Κρήτης, Μίχος Λάμπρος Αγίας Βαρβάρας, Παπαγεωργόπουλος Βασίλειος Θεσσαλονίκης, Τζανακούλης Κων/νος Λάρισας, Τσιαντής Δημήτριος Πλαστήρα, Φόρτες Γεράσιμος Αργοστολίου, Χαραλάμπους Ιωάννης Νέας Ιωνίας, Χατζηκομνηνός Αριστείδης Μυτιλήνης. 

Και οι Δημοτικοί Σύμβουλοι: Γαζή Παναγιώτα Βαρδουσίων, Δοξαστάκης Ζαχαρίας Χερσονήσου, Έξαρχος Κων/νος Παλαμά, Ηλίας Ιωάννης Ασπροπύργου, Μάντζιος Ανάργυρος Παμβώτιδας, Μαραβέλιας Δημήτριος Χαϊδαρίου, Μουράτογλου Ιωάννης Έδεσσας, Τζανακάκης Γεώργιος Χανίων, Τουφεγγόπουλος Σταύρος Εξαπλατάνου.   

Απόντες οι Δήμαρχοι: Κακλαμάνης Νικήτας Αθηναίων και Χρήστου Στέφανος Κορυδαλλού. 

Και οι Δημοτικοί Σύμβουλοι: Λινάκης Κυριάκος Χολαργού, Μανιάτης Χαράλαμπος Χαλκιδαίων, Παλαιολόγος Χρήστος Λεβαδέων. 

Γενομένης συζητήσεως, πάρθηκε η παρακάτω απόφαση:

...............................................................................................................................

 Απόφαση 15η 

ΘΕΜΑ:  Δημόσια διαβούλευση για την έκδοση Κ.Υ.Α. επί των διαδικασιών 

                χορήγησης δικαιωμάτων διέλευσης

(Αριθ.πρωτ. 449)


Το Διοικητικό Συμβούλιο της ΚΕΔΚΕ αφού ενημερώθηκε από το μέλος του κ. Γρηγόρη Ζαφειρόπουλο, Δήμαρχο Χαλανδρίου σχετικά με την πορεία της δημόσια διαβούλευσης, η οποία γίνεται στα πλαίσια της 

εξουσιοδοτικής διάταξης του άρθ.17 του Ν.3431/2006 «Περί Ηλεκτρονικών Επικοινωνιών», με ευθύνη της Εθνικής Επιτροπής Τηλεπικοινωνιών και Ταχυδρομείων, ως Εθνικού Συντονιστή, για την έκδοση ΚΥΑ  σχετικά με το δικαίωμα διέλευσης και τα τέλη (όπως προσδιορίζονται στο άρθ.2 του νόμου, τα οποία διακρίνονται σε  "Τέλη Διέλευσης", που επιβάλλονται εφάπαξ, για τις εργασίες κατασκευής ή επεκτάσεως υποδομής δικτύου και τα  "Τέλη χρήσεως δικαιώματος διέλευσης", που καταβάλλονται περιοδικά, ως αντιστάθμισμα για την, εκ μέρους του κυρίου της υποδομής δικτύου, άσκηση του δικαιώματος διέλευσης) και αφού έλαβε υπ’ όψιν τις παρατηρήσεις που έχουν τεθεί από τους εκπροσώπους της ΚΕΔΚΕ, που συμμετείχαν στις συναντήσεις με στελέχη της ΕΕΤΤ, το κείμενο της ΕΕΤΤ που έχει βγει σε δημόσια διαβούλευση  καθώς και το σύνολο των παρατηρήσεων, που έγιναν από τα μέλη του Δ.Σ. κατά την παρούσα συνεδρίαση, ύστερα από διαλογική συζήτηση

Αποφασίζει Ομόφωνα


Α. Συστήνει Επιτροπή για την επεξεργασία των ανωτέρω θεμάτων, η οποία αποτελείται από τους κ.κ. Ιωάννη Χαραλάμπους, Δήμαρχο Ν. Ιωνίας και Αντιπρόεδρο Δ.Σ. ΚΕΔΚΕ, Γρηγόρη Ζαφειρόπουλο, Δήμαρχο Χαλανδρίου και μέλος Δ.Σ. ΚΕΔΚΕ, Λάμπρο Μίχο, Δήμαρχο Αγ. Βαρβάρας και μέλος Δ.Σ. ΚΕΔΚΕ, Κων/νο Τζανακούλη Δήμαρχο Λάρισας και μέλος Δ.Σ. ΚΕΔΚΕ, Ζαχαρία Δοξαστάκη, Δημ. Σύμβουλο Δ. Λιμένα Χερσονήσου και μέλος Δ.Σ. ΚΕΔΚΕ, Η. Ζενέτο, Δήμαρχο Ιλίου, Ντορέττα Αλεξίου, νομική σύμβουλο της ΚΕΔΚΕ και έναν εκπρόσωπο που θα οριστεί από την ΕΕΤΤ.


Β. Εγκρίνει κατ’ αρχήν τις παρατηρήσεις επί του κειμένου της δημόσιας διαβούλευσης, όπως τις εξέθεσε ο εισηγητής και οι οποίες έχουν ως εξής:

Άρθρο 3.2.3

1) Παράγραφος 22.(2), σελ. 8 : Η προθεσμία των 10 ημερών να γίνει 15 ημερών και να υπάρξει τυποποίηση της διαδικασίας ώστε να μην απαιτείται χρονοβόρα διαδικασία από τις αρμόδιες υπηρεσίες του ΟΤΑ.

2) Παράγραφος 22.(4). Δεν κρίμεται απαραίτητο να κοινοποιούνται αντίγραφα του φακέλου και στον αιτούντα πάροχο. Μήπως θα μπορούσε ο πάροχος με συνοδευτικό έγγραφο της υπηρεσίας υποδοχής της αίτησης με δικές του ενέργειες να πάρει έγκριση από τους συναρμόδιους φορείς;

3) Παράγραφος 22.(6). Να προβλεφθεί ρητά η δυνατότητα του ΟΤΑ, μέσω της αρμόδιας υπηρεσίας του, να προτείνει διαφορετική διαδρομή (σε συνεννόηση με τον πάροχο) αν στην αιτούμενη διαδρομή υπάρχει λεωφορειόδρομος, πεζόδρομος κλπ. Πέρα δηλαδή από τις περιοριστικά αναφερόμενες περιπτώσεις δικαιώματος άρνησης έκδοσης της άδειας, ο 

4) ΟΤΑ να δύναται να εκδώσει μεν άδεια αλλά μέσω διαφορετικής διαδρομής λόγω ειδικών συνθηκών μετά από αιτιολογημένη πρόταση της αρμόδιας υπηρεσίας. (Η συγκεκριμένη παρατήρηση αποσύρεται σε περίπτωση αποδοχής της πρότασης του στ.Δ, ως κατωτέρω).   

5) Παράγραφος 24. Ως προς την συναρμοδιότητα να οριστεί ποια θα είναι η πρώτη υπηρεσία υποδοχής (ο αντίστοιχος Ο.Τ.Α).

6) Παράγραφος 24 (Ερώτηση 7). Να συνταχθεί ενιαίο έντυπο αδείας, το οποίο θα υπέχει θέση συμφωνητικού εφόσον θα περιγράφονται επακριβώς οι υποχρεώσεις του παρόχου, του φορέα υποδοχής κλπ. και θα δεσμεύονται τα μέρη από αυτό. 

7) Παράγραφος 24 (Ερώτηση 8). Υπόχρεος και υπεύθυνος για την συλλογή τέτοιων στοιχείων να είναι ο πάροχος, ο οποίος θα υποβάλει μαζί με τα λοιπά στοιχεία του φακέλου και υπεύθυνη δήλωση ότι έχει ενημερωθεί για τα στοιχεία αυτά και είναι υπεύθυνος. 

Άρθρο 3.2.4

1) Παράγραφος 28.(α). Η εγγυητική επιστολή υπέρ του ΟΤΑ να είναι 25% επί του προϋπολογισμού των εργασιών αποκατάστασης, να εκδίδεται ανά έργο και όχι μια ετήσια εγγυητική ενιαία ανά φορέα, με διάρκεια 16 μηνών.
Άρθρο 3.2.5

1) Παράγραφος 29.(1). Κοινοποίηση και στον οικείο Δήμο όταν δεν είναι συναρμόδιος, ώστε να λαμβάνει γνώση των έργων που γίνονται στην περιοχή του, εκτός αν προβλεφθεί η δημιουργία από την ΕΕΤΤ βάσης δεδομένων, οπότε θα μπορεί να έχει πρόσβαση κάθε ενδιαφερόμενος.

2) Παράγραφος 29.(2). Για μελλοντικές εργασίες αποκατάστασης βλαβών (των δικτύων των παρόχων) να ενημερώνεται ο οικείος Ο.Τ.Α. από τον πάροχο, να προβλέπεται (στις περιπτώσεις που αυτό είναι εφικτό) έγκριση του ΟΤΑ για τις εργασίες επισκευής (με απλούστερη διαδικασία) και οπωσδήποτε να προβλεφθεί η υποχρέωση του παρόχου για σήμανση στο χώρο όπου εκτελούνται οι σχετικές εργασίες.   

Άρθρο 3.2.6

1) Παράγραφος 31 (Ερώτηση 16). Είναι αποκλειστικά υπεύθυνος ο πάροχος (πρέπει να φροντίσει να ενημερωθεί για όλα τα δίκτυα Ο.Κ.Ω και με ερευνητικές τομές και με απαιτούμενη προσοχή για άλλα υπάρχοντα δίκτυα. Πρέπει να είναι υποχρεωμένος να αποκαθιστά κάθε ζημιά (π.χ σωλήνας ύδρευσης ιδιώτη που δεν είναι αποτυπωμένος πουθενά).

2) Παράγραφος 32 (Ερώτηση 18). Πρέπει να επιβαρύνεται το κόστος ο φορέας κατασκευής του αντίστοιχου έργου.

Έκτός κειμένου Διαβούλευσης: 

· Να προβλέπεται ρητά στο έντυπο της άδειας η υποχρέωση του παρόχου να κατασκευάζει το έργο σύμφωνα με τις προδιαγραφές ΕΛΟΤ και σε αντίθετη περίπτωση να προβλέπονται ποινικές ρήτρες. 

· Να μην εξαιρούνται  οι εκτός σχεδίου περιοχές από την επιβολή τελών.  

Γ. Το Δ.Σ. αναθέτει στην επιτροπή να προβεί σε διατύπωση πρότασης για τον υπολογισμό των τελών διέλευσης και χρήσης διέλευσης, λαμβάνοντας υπ’όψιν μεν τις οδηγίες της ΕΕΤΤ για μη παρεμπόδιση των επενδύσεων αλλά και της ιδιαίτερης επιβάρυνσης που προκαλείται στους ΟΤΑ.

Δ.  Θέση της ΚΕΔΚΕ είναι η πρόβλεψη κοινής όδευσης των δικτύων των παρόχων. Να προβλέπεται δικαίωμα του ΟΤΑ να χαράζει την όδευση (κεντρικό άξονα αρχικά) και την υποχρέωση όλων των παρόχων να χρησιμοποιούν αυτή για την εγκατάσταση των δικτύων τους. 

Ε. Εγκρίνει την υπογραφή πρωτοκόλλου συνεργασίας μεταξύ ΚΕΔΚΕ και ΕΕΤΤ για τη διαρκή παρακολούθηση των θεμάτων που προκύπτουν από την εφαρμογή του θεσμικού πλαισίου περί Ηλεκτρονικών Επικοινωνιών.

ΣΤ. Αναθέτει στην επιτροπή να μεριμνήσει για τη σύγκληση συνάντησης στην οποία θα συμμετέχουν εκπρόσωποι της ΚΕΔΚΕ, της ΕΕΤΤ και των παρόχων για να τεθούν τα πλαίσια συνεργασίας για την επίλυση των θεμάτων που προκύπτουν.
.…………………………………………………………………………………
ΤΟ ΔΙΟΙΚΗΤΙΚΟ ΣΥΜΒΟΥΛΙΟ

Ο Πρόεδρος

Πάρις Κουκουλόπουλος

Δήμαρχος Κοζάνης

Ο Α΄ Αντιπρόεδρος





Ο Β΄ Αντιπρόεδρος

Ιωάννης Χαραλάμπους




Γεώργιος Γιαννόπουλος

Δήμαρχος Ν.Ιωνίας





Δήμαρχος Ροδίων

Τα Μέλη

ΔΗΜΑΡΧΟΙ: Αλεξανδρίδης Παναγιώτης Ευόσμου, Αμοιρίδης Ιωάννης Κατερίνης, Βιρβιδάκης Κυριάκος Χανίων, Δανιηλίδης Συμεών Συκεών, Ζαφειρόπουλος Γρηγόρης  Χαλανδρίου, Καζάκος Ιωάννης Ζωγράφου, Κοιμήσης Απόστολος Αμφιλοχίας,  Κουράκης Ιωάννης Ηρακλείου Κρήτης, Μίχος Λάμπρος Αγίας Βαρβάρας, Παπαγεωργόπουλος Βασίλειος Θεσσαλονίκης, Τζανακούλης Κων/νος Λάρισας, Τσιαντής Δημήτριος Πλαστήρα, Φόρτες Γεράσιμος Αργοστολίου, Χατζηκομνηνός Αριστείδης Μυτιλήνης.
